*Projekts*

Jelgavas novada dome

**LĒMUMS**

Jelgavā

2023.gada …. decembris Nr.\_\_

**Par grozījumu Jelgavas novada domes 2020.gada 28.oktobra lēmumā (protokols Nr.19. 2.§, 2.p) „Par dzīvokļa atsavināšanu par nosacīto cenu”**

Izskatot S. D. 2023.gada 30.novembra iesniegumu, kas saņemts Jelgavas novada pašvaldībā ar reģ. Nr. JNP/3-19.2/23/1016, par apmaksas termiņa pagarināšanu, par nosacīto cenu atsavinātam dzīvokļa īpašumam Draudzības ielā 6-60, Kalnciemā, Kalnciema pagastā, Jelgavas novadā ar kadastra Nr.54119000880, konstatēts:

1. Ar Jelgavas novada domes 2020.gada 28.oktobra lēmumu (protokols Nr.19,2.§, 2.p) “Par dzīvokļa īpašuma atsavināšanu par nosacīto cenu” dzīvokļa īpašums atsavināts par nosacīto cenu, pārdodot S. D., nosakot, ka samaksa veicama 3 gadu laikā ( līdz 2023.gada 30.novembrim).
2. 2020.gada 6.novembrī starp Jelgavas novada pašvaldību un S. D. noslēgts Pārdevuma pirkuma līgums Nr. JNP/5-34.9/20/146 un 2020.gada 6.novembrī noslēgts Līgums par nekustamā īpašuma ieķīlāšanu Nr. JNP/5-34.3/20/147.
3. Uz dzīvokļa īpašumu, 2022.gada 14.aprīlī, reģistrētas īpašuma tiesības uz S. D. vārda.
4. Uz Iesnieguma iesniegšanas brīdi nesamaksātā summa par dzīvokļa īpašuma atsavināšanu sastāda 5436,36EUR, ko veido pamatsumma 5334,91EUR, 6%-43,68EUR un kavējuma nauda- 57,77EUR.
5. Publiskas personas mantas atsavināšanas likuma 36.panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu. Šos nosacījumus iekļauj pirkuma līgumā. Institūcija, kas organizē publiskas personas nekustamā īpašuma atsavināšanu, var piešķirt pircējam tiesības nostiprināt iegūto īpašumu zemesgrāmatā uz sava vārda, ja viņš vienlaikus zemesgrāmatā nostiprina ķīlas tiesības par labu atsavinātājam.

Pamatojoties uz Publiskas personas mantas atsavināšanas likuma 4.panta ceturtās daļas 5.punktu, 36.panta trešo daļu, Pašvaldību likuma 10.panta pirmās daļas 16.punktu, Jelgavas novada dome **nolemj:**

Izdarīt grozījumu Jelgavas novada domes 2020.gada 28.oktobra lēmumā „Par dzīvokļa īpašuma atsavināšanu par nosacīto cenu” (protokols Nr.19, 2.§, 2.p), izsakot lemjošās daļas 2.2.apakšpunktu šādā redakcijā:

“2.2. Atlikušo pirkuma summas daļu pircējs samaksā līdz 2025.gada 30.novembrim saskaņā ar pirkuma līgumā noteikto nomaksas grafiku.“

Priekšsēdētājs M.Lasmanis

Līga Lauga

26354130